b'\n_START_ARTICLE_\nFrontno gledali\xc5\xa1\xc4\x8de - VII. korpus\n_START_PARAGRAPH_\nFrontno gledali\xc5\xa1\xc4\x8de je bilo v \xc4\x8dasu 2. svetovne vojne voja\xc5\xa1ko potujo\xc4\x8de gledali\xc5\xa1\xc4\x8de 7. korpusa NOVJ._NEWLINE_Ustanovljeno je bilo 4. julija 1944 v Jami pod Dvorom pri \xc5\xbdu\xc5\xbeemberku s krstno uprizoritvijo Hlapec Jernej in njegova pravica Ivana Cankarja. Prirejali so predstave za civilno prebivalstvo Dolenjske od Gorjancev do Brkinov. Ve\xc4\x8dino repertoarja so ustvarjali sami, predvsem enodejanke in ske\xc4\x8de ter Partizanski zvo\xc4\x8dni tednik - kjer so igralci ob izboru priljubljenih napevov na zabaven na\xc4\x8din predstavil dogodke doma in po svetu._NEWLINE_Skupino je vodil Zvonimir Sinti\xc4\x8d, med bolj znane \xc4\x8dlane ansambla pa spadata Aleksander Vali\xc4\x8d in Slavka Glavina.'